Diari Oficial de la Generalitat Valenciana


Sumari del DOGV 9303, del 22-03-2022 (2022/2345)

Extracte de la Resolució de 15 de març de 2022, de la Conselleria de Participació, Transparència, Cooperació i Qualitat Democràtica, per la qual s'amplia el termini per a presentar sol·licituds en la convocatòria de concessió de cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2022 i 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9303

Data del DOGV
:   22-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2345


Data del document
:   15-03-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de 15 de març de 2022, de la Conselleria de Participació, Transparència, Cooperació i Qualitat Democràtica, per la qual s'amplia el termini per a presentar sol·licituds en la convocatòria de concessió de cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2022 i 2023. [2022/2345]  
   
  
BDNS (identif.): 612808.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/612808  
  
Amb data de 25 de febrer de 2022 es va a dictar Resolució de la Conselleria de Participació, Transparència, Cooperació i Qualitat Democràtica, per la qual es convoca la concessió de cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2022 i 2023.  
En el punt resolutiu sisé es va establir un termini de presentació de sol·licituds de deu dies hàbils comptats a partir de l'endemà de la publicació de l'extracte de la resolució de convocatòria en el Diari Oficial de la Generalitat Valenciana, havent de fer-se, atenent el que es disposa en l'article 14.2.e de la Llei 39/2015, d'1 d'octubre, del procediment administratiu comú de les administracions públiques, exclusivament a través de registre telemàtic.  
A causa dels problemes informàtics que ha experimentat l'aplicació corresponent que rep les sol·licituds telemàtiques en aquest procediment, i que han impedit durant dies a les persones interessades poder accedir amb normalitat a aquesta, i una vegada solucionades aquestes incidències, s'ha decidit, d'acord amb l'article 32 de la Llei 39/2015, d'1 d'octubre, ampliar el termini de presentació de sol·licituds establit en aquesta convocatòria per un termini que no excedisca de la meitat d'aquest, en apreciar que les circumstàncies l'aconsellen i amb això no es perjudiquen drets de tercers. Aquesta decisió es pren precisament per a no perjudicar els drets de les persones interessades en el procediment que han patit aquests problemes i es produeix en tot cas, abans del venciment del termini de què es tracte ja que, tal com estableix aquest precepte, en cap cas podrà ser objecte d'ampliació un termini ja vençut. En conseqüència, en virtut de l'article 32 de la Llei 39/2015, d'1 d'octubre, del procediment administratiu comú de les administracions públiques,  
  
En virtut de l'exposat, i de conformitat amb les competències conferides pel Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica i l'article 160.4 b) i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer  
Ampliar el termini per a presentar sol·licituds la concessió de cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2022 i 2023, fins al 25 de març de 2022 inclòs.  
  
Segon  
La present resolució farà efecte l'endemà de la seua publicació en el Diari Oficial de la Generalitat Valenciana.  
  
Contra la present resolució no es pot interposar cap recurs, sense perjudici del procedent contra la resolució que pose fi al procediment, de conformitat amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 15 de març de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.